**บันทึกรายงานการประชุมสภาองค์การบริหารส่วนตำบลทุ่งใหญ่**

*เอกสารแนบท้าย 3*

**สมัยวิสามัญ สมัยที่ 2 ประจำปี พ.ศ. 2561 ครั้งที่ 2**

**วันอังคาร ที่ 4 เดือนกันยายน พ.ศ. 2561 เวลา 13.30 น.**

**ณ ห้องประชุมสภาองค์การบริหารส่วนตำบลทุ่งใหญ่**

**-------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** |
| 1. | นายดุสิต | เยาวนาจารย์ | ประธานสภาฯ | *ดุสิต เยาวนาจารย์* |
| 2. | นายสุวิชัย | แก้วงาม | รองประธานสภาฯ | *สุวิชัย แก้วงาม* |
| 3. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์ จำนงจิต* |
| 4. | นายถาวร | จำนงจิต | สมาชิกสภา อบต. หมู่ที่ 1 | *ถาวร จำนงจิต* |
| 5. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร สวนกูล* |
| 6. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร กลิ่นทิพย์* |
| 7. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี หมูดจันทร์* |
| 8. | นายอธิพัฒน์ | วงศ์กูล | สมาชิกสภา อบต. หมู่ที่ 5 | *อธิพัฒน์ วงศ์กูล* |
| 9. | นายมโนช | ศรีสุขใส | สมาชิกสภา อบต. หมู่ที่ 6 | *มโนช ศรีสุขใส* |
| 10. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์ สวัสดิวงค์* |
| 11. | นายชัยทัศน์ | ชัยอินชะ | สมาชิกสภา อบต. หมู่ที่ 8 | *ชัยทัศน์ ชัยอินชะ* |
| 12. | นางพยอม | คหะวงค์ | สมาชิกสภา อบต. หมู่ที่ 9 | *พะยอม คหะวงค์* |
| 13. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์ หิรัญรัตน์* |
| 14. | นายสุจินต์ | สวัสดิ์วงศ์ | สมาชิกสภา อบต. หมู่ที่ 10 | *สุจินต์ สวัสดิวงศ์* |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** |
| 1. | นายชัยณรงค์ | รักษามั่น | นายก อบต. | *ชัยณรงค์ รักษามั่น* |
| 2. | นายเห็น | หงษ์ทอง | รองนายก อบต. | *เห็น หงษ์ทอง* |
| 3. | นายสุรินทร์ | กาญจนารักษ์ | รองนายก อบต. | *สุรินทร์ กาญจนารักษ์* |
| 4. | ส.ต.อ.สมพ้อง | เชาว์ภาษี | เลขานุการสภา | *สมพ้อง เชาว์ภาษี* |

**ผู้ไม่มาประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ-สกุล** | | | **ตำแหน่ง** | **หมายเหตุ** |
| 1. | นายโกศล | ศรีสุขใส | | สมาชิกสภา อบต. หมู่ที่ 5 | ลา |
| 2. | นายธิรพงค์ | | ชัยนุรักษ์ | สมาชิกสภา อบต. หมู่ที่ 4 | ลา |

|  |  |
| --- | --- |
| **เริ่มประชุม** | **เวลา 13.30 น.** |
|  | -เมื่อถึงเวลาประชุม ปลัดองค์การบริหารส่วนตำบลทำหน้าที่เลขานุการสภาได้เรียกสมาชิกสภาและผู้เข้าร่วมประชุมเข้าห้องประชุม เมื่อครบองค์ประชุมแล้ว ขอจึงเชิญประธานสภาฯ ทำหน้าที่เป็นประธานการประชุม  -ประธานการประชุมจุดธูปเทียนบูชาพระรัตนตรัยและดำเนินการประชุมตามระเบียบวาระการประชุมต่อไป |
| **ระเบียบวาระที่ 1** | **เรื่อง ที่แจ้งให้ที่ประชุมทราบ** |
|  | **-ไม่มี** |
| **ระเบียบวาระที่ 2** | **เรื่อง รับรองรายงานการประชุมครั้งที่แล้ว** |
|  | **2.1 รายงานการประชุมครั้งที่แล้ว (14 สิงหาคม 2561)** |
| ประธานสภาฯ | -สมาชิกสภาทุกท่าน สำหรับสำเนารายงานการประชุมสภาสมัยวิสามัญ สมัยที่ 2 ครั้งที่ 1 เมื่อวันที่ 14 สิงหาคม 2561 ที่ผ่านมา กรรมการตรวจรายงานการประชุมได้แก้ไขแล้วตามเอกสารแนบท้าย 2 หากไม่มีสมาชิกท่านใดจะแก้ไขเพิ่มเติมอะไรจะขอมติที่ประชุมให้การรับรองต่อไป ขอมติที่ประชุม |
| **มติที่ประชุม** | **-รับรองรายงานการประชุมครั้งที่ผ่านมา (14 สิงหาคม 2561) ด้วยคะแนนเสียง 13 เสียง งดออกเสียง 1 เสียง** |
|  | **2.2 รายงานการประชุมครั้งที่แล้ว (24 สิงหาคม 2561)** |
| ประธานสภาฯ | -สมาชิกสภาทุกท่าน สำหรับสำเนารายงานการประชุมสภาสมัยวิสามัญ สมัยที่ 2 ครั้งที่ 2 เมื่อวันที่ 24 สิงหาคม 2561 ที่ผ่าน มีสมาชิกท่านใดจะเพิ่มเติมตรงไหนบ้างขอเชิญ |
| สมาชิกสภาฯ | -เรียนประธานสภาและสมาชิกทุกท่าน ผมนายเจษฎาพร สวนกูล ส.อบต.หมู่ที่ 2 ผมเห็นว่าจากสำเนารายงานการประชุมที่เห็นอยู่ ต่อไปก็ควรใส่ชื่อลงไปทั้งหมด ในมติแต่ละรายการครับ |
| สมาชิกสภาฯ | -เรียนประธานสภาและสมาชิกทุกท่าน ผมนายพรสวัสดิ์ จำนงจิต ส.อบต.หมู่ที่ 1 ขอถามเหตุผลใดที่ต้องใส่ชื่อนามสกุลและการไม่ใส่ชื่อนามสกุล ในมติที่ประชุม ผมขอถามมาตรฐานด้วยครับ |
| สมาชิกสภาฯ | -เรียนประธานสภาและสมาชิกทุกท่าน ผมนายขวัญรักษ์ สวัสดิ์ ส.อบต.หมู่ที่ 7 ในประเด็นดังกล่าวนี้ก็อยากให้ที่ประชุมได้พิจารณาถึงความเหมาะสมในแต่ละประเด็นด้วย เพราะบางครั้งการนำติดังกล่าวไปเป็นประเด็นด้านนอกครับ |
| สมาชิกสภาฯ | -เรียนประธานสภาและสมาชิกทุกท่าน ผมนายชัยทัศน์ ชัยอินชะ ส.อบต.หมู่ที่ 8 ผมสงสัยเลขานุการที่ได้บันทึกที่ลงชื่อมีนัยยะหรือไม่ ประการใดครับ |
| ประธานสภาฯ | -สมาชิกสภาทุกท่าน ต่อไปให้เขียนมติเป็นประการใด และในครั้งนี้จะเอาเป็นประการใด สรุปว่า ต่อไปไม่ให้ใส่ชื่อลงไปในมติ และครั้งนี้ให้ลบชื่อออกด้วย โดยให้ดำเนินการตาม 2 ประเด็นนี้ ส่วนอื่นเมื่อไม่มีสมาชิกสภาจะเพิ่มเติมอะไร จะขอมติที่ประชุมรับรองรายงานการประชุมตามวาระนี้ ขอมติครับ |
| **มติที่ประชุม** | **-รับรองรายงานการประชุมครั้งที่ผ่านมา (24 สิงหาคม 2561) ด้วยคะแนนเสียง 13 เสียง งดออกเสียง 1 เสียง** |
| **ระเบียบวาระที่ 3** | **เรื่อง เพื่อพิจารณา**  **3.1 การพิจารณาร่างข้อบัญญัติ เรื่องงบประมาณรายจ่ายประจำปี พ.ศ. 2562 (วาระที่ 2,3)** |
| ประธานสภาฯ | -ขอเชิญประธานคณะกรรมการแปรญัตติ รายงานผลการแปรญัตติให้สมาชิกสภาได้พิจารณาต่อไป ขอเชิญ |

|  |  |
| --- | --- |
| ประธานสภาคณะกรรมการแปรฯ | -เรียนประธานสภาและสมาชิกทุกท่าน ผมนายขวัญรักษ์ สวัสดิวงค์ ในฐานะคณะกรรมการแปรญัตติร่างข้อบัญญัติ เรื่องงบประมาณรายจ่ายประจำปีงบประมาณ พ.ศ. 2562 ดังนี้ |
| เริ่มประชุม | -เวลา 14.00 น. |

|  |  |
| --- | --- |
| เลขานุการฯ | -เมื่อคณะกรรมการครบองค์ประชุม เลขานุการฯ เชิญประธานประธานคณะกรรมการฯ ขึ้นทำหน้าที่ประธานที่ประชุมคณะกรรมการแปรญัตติ และดำเนินการประชุมคณะกรรมการฯ ตามระเบียบวาระดังนี้ |
| **ระเบียบวาระที่ 1** | **เรื่องที่ประธานแจ้งให้ที่ประชุมทราบ** |
| ประธานกรรมการแปรญัตติฯ | -ขอถอนคำเสนอแปรญัตติ ของนายเจษฏาพร สวนกูล  -ขอถอนคำเสนอแปรญัตติ ของนายกองค์การบริหารส่วนตำบลทุ่งใหญ่ |
| **ระเบียบวาระที่ 2** | **เรื่องเพื่อพิจารณา** |
|  | **2.1 การแปรญัตติร่างข้อบัญญัติ เรื่องงบประมาณรายจ่ายประจำปีงบประมาณ พ.ศ.2562** |
| ประธานกรรมการแปรญัตติฯ | -ตามที่ สภาองค์การบริหารส่วนตำบลทุ่งใหญ่ ได้กำหนดระยะเวลาเสนอคำแปรญัตติต่อคณะกรรมการแปรญัตติ เป็นเวลา 3 วัน คือวันที่ 28-30 สิงหาคม 2561 เวลา 08.30 น. – 16.30 น. ปรากฏว่ามีสมาชิกยื่นขอแปรญัตติต่อคณะกรรมการแปรญัตติ ในการพิจารณาญัตติร่างข้อบัญญัติองค์การบริหารส่วนตำบลทุ่งใหญ่ เรื่อง งบประมาณรายจ่ายประจำปีงบประมาณ พ.ศ. 2562 นั้น |
|  | -บัดนี้ คณะกรรมการแปรญัตติได้พิจารณาคำเสนอขอแปรโดยละเอียดแล้ว และได้เชิญนายกองค์การบริหารส่วนตำบลทุ่งใหญ่ และสมาชิกที่ได้ยื่นคำแปรญัตติไว้ มาชี้แจงต่อคณะกรรมการแปรญัตติในวันนี้ ต่อไปเป็นการพิจารณารายข้อของผู้ขอเสนอแปรญัตติ |
|  | **2.1.2 พิจารณาคำเสนอแปรญัตติของนายสุวิชัย แก้วงาม** |
|  | **ข้อ 1** นายสุวิชัย แก้วงาม ได้แปรญัตติใน โครงการแข่งขันกีฬาภายในตำบลทุ่งใหญ่ ตั้งไว้ 260,000 บาท (ซึ่งอยู่ในร่างข้อบัญญัติงบประมาณรายจ่ายประจำปีงบประมาณ พ.ศ. 2562 หน้า 26/30)  โดย นายสุวิชัย แก้วงาม ได้แปรญัตติขอลดจำนวนเงินที่ขออนุญาตจ่ายเป็นจำนวนเงิน 200,000 บาท |
| นางพยอม คหะวงค์  กรรมการแปรญัตติฯ | -สอบถามเหตุผลที่ท่านได้แปรญัตติเพื่อขอลดจำนวนเงินว่าท่านใช้ เหตุผลหรือหลักเกณฑ์อะไรในการปรับลด และได้นำงบประมาณที่ตั้งไว้จากปีที่แล้วมาเทียบเคียงในการจัดโครงการหรือไม่ ว่างบประมาณที่ตั้งไว้เพียงพอหรือไม่ ถ้าไม่เพียงพอจะทำให้มีการต้องโอนงบประมาณซึ่งจะทำให้ไม่เกิดผลดีในการบริหารไม่มีการวางแผนในการใช้จ่ายงบประมาณ และในการขอปรับลดงบประมาณโครงการแข่งขันกีฬาภายในตำบลทุ่งใหญ่ เมื่อขอลดจำนวนเงินแล้วท่านจะนำเงินที่ได้ขอลดไปทำหรือใช้ประโยชน์อะไรให้เกิดการพัฒนากับตำบลทุ่งใหญ่ |
| นายสุวิชัย แก้วงาม | -เนื่องจากโครงการแข่งขันกีฬาภายในตำบลทุ่งใหญ่จากการสังเกตจากหลายปีที่ผ่านมาซึ่งเดิม อบต.เคยตั้งไว้จำนวน 200,000 บาท ก็เพียงพอในการจัดมาทุกๆปี และมาปีนี้ตั้งเพิ่มขึ้นเป็น 260,000 บาท ซึ่งคิดว่าเกินความจำเป็นเนื่องจากประชาชนในตำบลเข้าร่วมการแข่งขันกีฬาน้อยลงในทุกๆปี และแต่ละหมู่บ้านก็มีการส่งทีมน้อยหรือไม่ส่งเข้าร่วมการแข่งขันเลย โรงเรียนแต่ละโรงก็เข้าร่วมไม่ครบทุกโรง ผมเห็นว่าเมื่อผู้เข้าร่วมโครงการน้อยจึงเห็นสมควรที่จะลดจำนวนงบประมาณลงไปด้วยเพื่อไม่ให้เกินความจำเป็น และนำเงินไปพัฒนาตำบลในส่วนอื่นครับ จึงขอลดจำนวนให้เหลือจำนวน 200,000 บาท |
|  | **-ขอสงวนคำแปรญัตติไว้** |

|  |  |
| --- | --- |
| **ที่ประชุม** | **มติของคณะกรรมการแปรญัตติ มีมติ ให้คงไว้ร่างเดิม** |
|  | **ข้อ 2** นายสุวิชัย แก้วงาม ได้แปรญัตติใน โครงการส่งทีมเข้าร่วมแข่งขันกีฬา-กรีฑานักเรียนและประชาชนระดับอำเภอ ตั้งไว้ 160,000 บาท (ซึ่งอยู่ในร่างข้อบัญญัติงบประมาณรายจ่ายประจำปีงบประมาณ พ.ศ. 2562 หน้า 26/30)  โดย นายสุวิชัย แก้วงาม ได้แปรญัตติขอลดจำนวนเงินที่ขออนุญาตจ่ายเป็นจำนวนเงิน 100,000 บาท |
| นางพยอม คหะวงค์  กรรมการแปรญัตติฯ | -สอบถามเหตุผลที่ท่านได้แปรญัตติเพื่อขอปรับลดจำนวนเงิน โครงการส่งทีมเข้าร่วมแข่งขันกีฬา-กรีฑานักเรียนและประชาชนระดับอำเภอ เมื่อท่านขอลดจำนวนเงินแล้วท่านจะนำเงินที่ได้ขอลดไปทำหรือใช้ประโยชน์อะไรให้เกิดการพัฒนากับตำบลทุ่งใหญ่ |
| นายสุวิชัย แก้วงาม | -เนื่องจากโครงการส่งทีมเข้าร่วมแข่งขันกีฬา-กรีฑานักเรียนและประชาชนระดับอำเภอ จากการสังเกตจากปีที่ผ่านมาซึ่งเดิม อบต.เคยตั้งไว้จำนวน 100,000 บาท ก็เพียงพอในการจัดมาทุกปี และมาปีนี้ตั้งเพิ่มขึ้นเป็น 160,000 บาท ซึ่งคิดว่าเกินความจำเป็น เนื่องจากโรงเรียนในตำบลทุ่งใหญ่เข้าร่วมไม่ครบทุกโรง และเมื่อจำนวน ผู้เข้าร่วมน้อยทำไมต้องตั้งงบประมาณให้เพิ่มมากขึ้น ผมเห็นว่าเมื่อผู้เข้าร่วมโครงการน้อยจึงเห็นสมควรที่จะลดจำนวนงบประมาณให้ลดลงไปด้วยเพื่อไม่ให้เกินความจำเป็น และนำเงินไปพัฒนาตำบลในส่วนอื่นครับ จึงขอลดจำนวนให้เหลือ จำนวน 100,000 บาท |
|  | -ขอสงวนคำแปรญัตติไว้ |
| ที่ประชุม | มติของคณะกรรมการแปรญัตติ มีมติ ให้คงไว้ร่างเดิม |
|  | **ข้อ 3** นายสุวิชัย แก้วงาม ได้แปรญัตติใน โครงการก่อสร้างระบบประปาหมู่บ้าน บ้านพอโกบ หมู่ที่ 7 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช ตั้งไว้ 400,000 บาท (ซึ่งอยู่ในร่างข้อบัญญัติงบประมาณรายจ่ายประจำปีงบประมาณ พ.ศ. 2562 หน้า 29/30)  โดย นายสุวิชัย แก้วงาม ได้แปรญัตติขอตัดทิ้งทั้งโครงการ |
| นางพยอม คหะวงค์  กรรมการแปรญัตติฯ | -สอบถามเหตุผลท่านได้ใช้หลักเกณฑ์ใดในการแปรญัตติเพื่อขอตัดทิ้งทั้งรายการ ทำให้มีผลกระทบและความเดือดร้อนกับพี่น้องประชาชนในหมู่บ้านหรือไม่ โครงการก่อสร้างระบบประปาหมู่บ้าน บ้านพอโกบ หมู่ที่ 7 เมื่อท่านขอตัดแล้วจะนำเงินจำนวนนี้ที่ได้ขอตัดไปทำหรือใช้ประโยชน์อะไรให้เกิดการพัฒนากับตำบลทุ่งใหญ่ |
| นายสุวิชัย แก้วงาม | -เนื่องจากโครงการจะอยู่ในหมู่ที่ 7 ซึงจะได้งบประมาณเป็นจำนวนมาก ผู้บริหารจัดสรรให้แต่กับหมู่ที่ 7 ทำไมไม่กระจายให้กับหมู่บ้านอื่นๆที่ได้รับความเดือดร้อน ซึ่งเห็นว่าไม่เป็นธรรมกับหมู่บ้านอื่น จึงขอตัดทิ้งทั้งรายการ |
|  | -ขอสงวนคำแปรญัตติไว้ |
| ที่ประชุม | มติของคณะกรรมการแปรญัตติ มีมติ ให้คงไว้ร่างเดิม |
| ระเบียบวาระที่ 3 | -เรื่องอื่นๆ |
| ที่ประชุม | -ไม่มี |
| ประธานกรรมการแปรญัตติฯ | -ถ้าไม่มีก็ถือว่าผลการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2562 คณะกรรมการแปรญัตติมีมติคงร่างเดิมทุกประการและจะได้รายงานผลการประชุมให้ประธานสภาและสมาชิกทราบตามลำดับขั้นตอนต่อไป ขอขอบคุณคณะกรรมการแปรญัตติทุกท่าน และขอปิดประชุม |
|  | สำหรับมติที่ประชุมและผลการประชุมเป็นตามรายงานที่ได้อ่านให้ที่ประชุมฟังครับ |
| ประธานสภาฯ | -มีสมาชิกสภาท่านใดจะซักถามหรือสงสัยอะไรหรือไม่ขอเชิญ |

|  |  |  |
| --- | --- | --- |
| สมาชิกสภาฯ | -เรียนประธานสภาและสมาชิกทุกท่าน ผมนายสุวิชัย แก้วงาม รองประธานสภา จะขอนำความรู้และประสบการณ์มาขอทำหน้าที่สมาชิกสภาให้ดีที่สุด จึงได้มีการขอสงวนคำแปรญัตติในวาระที่ 2 ต่อ | |
| รองนายกฯ | -เรียนประธานสภาและสมาชิกสภาทุกท่าน ผมนายสุรินทร์ กาญจนารักษ์ รองนายก ผมอยากให้ประธานแจ้งผู้อภิปรายให้เข้าประเด็นด้วยครับ | |
| สมาชิกสภาฯ | -ผมได้สงวนคำแปรญัตติต่อคณะกรรมการแปรญัตติแล้ว และขอสงวนคำแปรญัตติต่อในวาระที่ 2 ต่อในประเด็น 3 ประเด็นคือ | |
|  | **ข้อ 1** นายสุวิชัย แก้วงาม ได้แปรญัตติใน โครงการแข่งขันกีฬาภายในตำบลทุ่งใหญ่ ตั้งไว้ 260,000 บาท (ซึ่งอยู่ในร่างข้อบัญญัติงบประมาณรายจ่ายประจำปีงบประมาณ พ.ศ. 2562 หน้า 26/30)  โดย นายสุวิชัย แก้วงาม ได้แปรญัตติขอลดจำนวนเงินที่ขออนุญาตจ่ายเป็นจำนวนเงิน 200,000 บาท | |
|  | **ข้อ 2** นายสุวิชัย แก้วงาม ได้แปรญัตติใน โครงการส่งทีมเข้าร่วมแข่งขันกีฬา-กรีฑานักเรียนและประชาชนระดับอำเภอ ตั้งไว้ 160,000 บาท (ซึ่งอยู่ในร่างข้อบัญญัติงบประมาณรายจ่ายประจำปีงบประมาณ พ.ศ. 2562 หน้า 26/30)  โดย นายสุวิชัย แก้วงาม ได้แปรญัตติขอลดจำนวนเงินที่ขออนุญาตจ่ายเป็นจำนวนเงิน 100,000 บาท | |
|  | **ข้อ 3** นายสุวิชัย แก้วงาม ได้แปรญัตติใน โครงการก่อสร้างระบบประปาหมู่บ้าน บ้านพอโกบ หมู่ที่ 7 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช ตั้งไว้ 400,000 บาท (ซึ่งอยู่ในร่างข้อบัญญัติงบประมาณรายจ่ายประจำปีงบประมาณ พ.ศ. 2562 หน้า 29/30)  โดย นายสุวิชัย แก้วงาม ได้แปรญัตติขอตัดทิ้งทั้งโครงการ ครับ | |
| ประธานสภาฯ | -มีสมาชิกสภาสงสัยอะไรอีกหรือไม่ขอเชิญ | |
| รองนายกฯ | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายก ใคร่ขอชี้แจง กรณีที่สมาชิกสภา รายคุณสุวิชัย แก้วงาม ขอสงวนคำแปรญัตติอีก 3 โครงการ ที่อธิบายไปแล้วว่า ประเด็นประปาหมู่ที่ 7 นั้น เป็นปกติครับ หากหมู่อื่นไม่ทำอะไรผมก็ขอมาทำระบบประปา หมู่บ้านหมู่ที่ 7 แต่ก็นึกถึงผลประโยชน์ของประชาชนเป็นหลักครับ | |
| สมาชิกสภาฯ | -เรียนประธานสภาและสมาชิกทุกท่าน ผมนายสุวิชัย แก้วงาม รองประธานสภา ขออธิบายต่อครับ ที่ผู้บริหารได้ชี้แจง 3 โครงการที่ผมขอสงวนคำแปรในวาระที่ 2,3 ก็มีงบกีฬาด้วย ก็เพราะผมเห็นว่าต่อไปคนจะเข้าร่วมมากแค่ไหน เราคงพิจารณาได้แล้ว จึงขอลดงบดังกล่าว | |
| รองนายกฯ | -เรียนประธานสภาและสมาชิกสภาทุกท่าน ผมนายสุรินทร์ กาญจนารักษ์ รองนายก ประธานสภาขอให้สมาชิกอภิปรายตามหลักการและความเหมาะสมด้วยครับ | |
| ประธานสภาฯ | -สมาชิกสภาและผู้เข้าร่วมประชุมทุกท่าน ผมพยายามประนีประนอมโดยให้โอกาสทั้ง 2 ฝ่ายชี้แจง ผมได้ทำหน้าที่อย่างเป็นธรรมและเป็นกลางที่สุดแล้วครับ ก็ขอให้คุณสุวิชัย แก้วงามอธิบายสั้นๆ ให้ได้ใจความครับขอเชิญต่อ | |
| สมาชิกสภาฯ | -เรียนประธานสภาและสมาชิกทุกท่าน ผมนายสุวิชัย แก้วงาม อย่างที่ผมบอกครับ ผมขอทำหน้าที่เพราะผมพิจารณาร่างข้อบัญญัติฉบับนี้แล้วไม่เห็นด้วยมาตั้งแต่ต้นและได้ขอสงวนคำแปรไว้ครับ | |
| ประธานสภาฯ | -สมาชิกสภาทุกท่าน ตอนนี้สรุปว่าร่างข้อบัญญัติ มี 2 ร่างคือ ร่างเดิมคือร่างที่คณะกรรมการแปรญัตติยืนตามร่างเดิม กับคำแปรญัตติของคุณสุวิชัย แก้วงาม ผมจะขอมติว่า สมาชิกสภาเห็นชอบในวาระที่ 2 ตามร่างของใคร ขอมติที่ประชุม ขอมติครับ | |
|  |  |
| **มติที่ประชุม** | **-มติที่ประชุม เห็นด้วยตามร่างของคณะกรรมการแปรญัตติ 8 เสียง เห็นชอบตามคำแปรญัตติของคุณสุวิชัย แก้วงาม 5 เสียง งดออกเสียง 1 เสียง** | |
| ประธานสภาฯ | -พักการประชุม 5 นาทีครับ | |
|  | (เมื่อพักการประชุม 5 นาทีแล้ว เลขานุการเรียกสมาชิกและผู้เข้าร่วมประชุมเข้าห้องประชุม เมื่อสมาชิกสภาครบองค์ประชุมจึงขอเชิญประธานสภาดำเนินการประชุมต่อ | |
| ประธานสภาฯ | -เมื่อสักครู่สมาชิกสภาได้ให้การรับรองร่างข้อบัญญัติ เรื่องงบประมาณรายจ่ายประจำปีงบประมาณ พ.ศ. 2562 ในวาระที่ 2 แล้ว ต่อไปเป็นการพิจารณาในวาระที่ 3 ซึ่งเป็นการเป็นชอบให้ตราเป็นข้อบัญญัติ ขอมติที่ประชุมว่าจะเห็นชอบให้ร่างข้อบัญญัติที่เห็นชอบในวาระที่ 2 แล้ว ตราเป็นข้อบัญญัติหรือไม่ ขอมติที่ประชุม ขอมติครับ | |
| **มติที่ประชุม** | **-เห็นชอบให้ร่างที่เห็นชอบในวาระที่ 3 ตราเป็นข้อบัญญัติฯ ด้วยคะแนนเสียง 8 เสียง ไม่เห็นชอบ 5 เสียง งดออกเสียง** | |
| **ระเบียบวาระที่ 4** | **-เรื่อง อื่นๆ** **(ถ้ามี)** | |
| ประธานสภาฯ | -สมาชิกสภาท่านใดจะซักถามหรือสอบถามอะไรที่ประชุมหรือไม่ ขอเชิญ | |
| สมาชิกสภาฯ | -เรียนประธานสภาและสมาชิกทุกท่าน ผมนายสุจินต์ สวัสดิวงศ์ ส.อบต.หมู่ที่ 10 ผมจะขอรายชื่อพนักงานและพนักงานจ้างทั้งหมดว่ามีใครรับผิดชอบงานใดบ้าง ชาวบ้านเขาถามครับ สำนักปลัดกี่คน ลูกจ้างกี่คน ใครทำอะไรบ้าง ทุกกองที่อยู่ใน อบต.นี้ครับ | |
| ประธานสภาฯ | -ผมก็ขอฝากไปยังผู้บริหารด้วย ผมเองได้สัมผัสด้วยตนเอง คือประปา หมู่ที่ 6 หนองเล ขณะนี้ท่อตันน้ำไหลช้า ส่วนตัวได้แจ้งกองช่างแล้ว ขอให้ฝ่ายบริหารช่วยแก้ไขด้วยครับ | |
| สมาชิกสภาฯ | -เรียนประธานสภาและสมาชิกทุกท่าน ผมนายสุวิชัย แก้วงาม รองประธานสภา ผมต้องเสนอให้สภาทราบว่าที่ผมรู้ ผมคิดเสมอมา ผมจะลำดับเรื่องร่างข้อบัญญัติใหม่อีกครั้ง เมื่อเดือนเมษา ผมเคยไปอบรมที่นครศรีฯ ครั้งนั้นมีประธานสภา,รองประธานสภาฯ,ปลัดฯ ขอพูดถึงข้อบัญญัติที่คงร่างเดิมนั้น ที่ผ่านมานั้นผมเองได้สงวนคำแปรมาโดยตลอด ผมได้จัดลำดับการพิจารณาในวันนี้ ก็ได้ใช้วิชามากในวันนี้ การประชุมขั้นรับหลักการ ประชุมในวันที่ 24 สิงหาคมที่ผ่านมา สามารถกระทำได้ในครั้งเดียวกันกับการจ่ายขาดเงินสะสม 9 โครงการและข้อบัญญัติ สามารถทำได้ตามระเบียบการประชุมสภาท้องถิ่นครับ | |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายก อบต. ผมเห็นว่าวันนี้เป็นการพิจารณาร่างข้อบัญญัติครับ มิใช่มาสอนความรู้ จึงให้ประธานสภาฯพิจารณาด้วยครับ | |
| สมาชิกสภาฯ | -เรียนประธานสภาและสมาชิกทุกท่าน ผมนายสุวิชัย แก้วงาม รองประธานสภา ผมขอพูดแค่นี้ครับ ประเดี่ยวองค์ประชุมจะไม่ครบอีก | |
| สมาชิกสภาฯ | -เรียนประธานสภาและสมาชิกทุกท่าน ผมนายชัยทัศน์ ชัยอินชะ ส.อบต.หมู่ที่ 8 ขอฝากเรื่องน้ำ ขณะนี้ยังใช้ไม่ได้ ผมมองว่าข้างนอกสดใสข้างในเป็นโพรง ตอนนี้ประปาหมู่ที่ 8 ใช้น้ำวัดอยู่ครับ หากซัมเมอร์สเสียทำอย่างไรต่อครับ ผมพูดด้วยความเป็นห่วง ผมมองเห็นความเดือดร้อนของชาวบ้านมีมากครับ หมู่ที่ 8 ช่วงมรสุมที่จะถึงอีก ก็ขอให้ผู้บริหารมีวิธีการแก้ไขอย่างไร ก็รีบดำเนินการครับ | |
| สมาชิกสภาฯ | -เรียนประธานสภาและสมาชิกทุกท่าน ผมนายเจษฏาพร สวนกูล ส.อบต.หมู่ที่ 2 เรื่องไฟฟ้าของ หมู่ที่ 2 ซ่อมแล้ว 2 หลอดครับ เหลืออีก 2 หลอด ไม่ทราบว่าจะซ่อมใหม่เมื่อไหร่ | |
| นายก อบต. | -เรียนประธานสภาฯ ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ ก็ขอชี้แจงและตอบปัญหาของสมาชิกสภาแต่ละท่านดังนี้ครับ | |

|  |  |
| --- | --- |
|  | -ในประเด็นของรายชื่อและหน้าที่ความรับผิดชอบแต่ละท่านของพนักงานพรุ่งนี้จะมีการประชุมสำนักงานผมจะจัดการให้ |
|  | -ในส่วนประปาหนองเล นั้น ท่อประปาจะรับไปดำเนินการให้เรียบร้อยครับ | |
|  | -ส่วนประปาหมู่ที่ 8 น่าจะไปลงเครื่องสูบน้ำเร็วๆนี้ ผู้รับเหมา ค่าแรงก็รีบดำเนินการ ซึ่งจะถึงกำหนดเสร็จงานแล้ว ส่วนซัมเมอร์สหากเสียก็ซื้อใหม่ครับ | |
|  | -ส่วนไฟฟ้า หากเสียใหม่ก็ให้แจ้งเจ้าหน้าที่ไปซ่อมเร็วๆด้วยครับ | |
|  | -ขอขอบคุณ คุณสุวิชัย แก้วงาม เป็นคนที่ที่รอบรู้หลายๆเรื่องที่เรายังไม่รู้เรื่องที่จะดำเนินการ ผมบริหารงานโดยคำนึงถึงผลประโยชน์ของพี่น้องหากอยู่ตรงไหนเดือดร้อน พัฒนาทุกหมู่บ้าน ไม่มียกเว้นหรือลำเอียงครับ ก็ขอแจ้งให้สมาชิกสภาทราบและขอเชิญสมาชิกสภาวันที่ 7 กันยายน 2561 นี้ ขอเชิญเข้าร่วมทุกคนด้วย และสุดท้ายขอขอบคุณสมาชิกสภาทุกท่านที่ได้สละเวลาเข้าร่วมการประชุมสภาในวันนี้ | |
| สมาชิกสภาฯ | -เรียนประธานสภาและสมาชิกทุกท่าน ผมนายชัยทัศน์ ชัยอินชะ ส.อบต.หมู่ที่ 8 ท่านประธานสภาครับ นายก อบต. ตอบแบบนี้ไม่ได้ครับ ผมถ้ารับปากกับชาวบ้านจะต้องทำให้ได้ ไม่นั้นจะเสียหาย ผมเห็นท่านรับฝากกับผมตั้งแต่ก่อนที่ท่านจะไปดูงานที่ญี่ปุ่นอีกครับ ขณะนี้งานยังไม่แล้วเสร็จเลย ผมเลยไม่กล้าไปรับปากกับชาวบ้านแต่ประการใดครับ | |
| สมาชิกสภาฯ | -เรียนประธานสภาและสมาชิกทุกท่าน ผมนายขวัญรักษ์ สวัสดิวงค์ ส.อบต.หมู่ที่ 7 ขอฝากถึงถนนลาดยางสายข้างรั้วราชมงคล ตอนนี้ชาวบ้านจะออกเงินซ่อมกันเองแล้วครับ ช่วยหาทางแก้ไขให้ด้วย อย่าให้ชาวบ้านลำบากเลยครับ อีกอย่างฝากถึงผู้บริหารช่วยดูแลชาวบ้านในการมาติดต่อราชการด้วย ผมเห็นว่าไม่มีใครดูแลเลย อธิบายหรือชี้แจงให้เข้าใจ พอใจ ซึ่งเปรียบเทียบกับที่อื่นไม่ได้เลยครับ | |
| ประธานสภาฯ | -เมื่อไม่มีสมาชิกสภาท่านใดจะซักถามหรือสอบถามอะไรแล้วก็ฝากทุกเรื่องที่สมาชิกสภาได้คุยไว้ให้ฝ่ายบริหารรับไปดำเนินการหรือแก้ไขปัญหาให้ด้วย วันนี้สภาฯได้ประชุมมาเป็นเวลานานแล้ว ผมขอขอบคุณทุกท่านที่ให้ความร่วมมือในการประชุมในวันนี้ ขอขอบคุณทุกท่านและขอปิดการประชุม | |
| **ปิดประชุม** | **เวลา 15.30 น.** | |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
| (นายดุสิต เยาวนาจารย์) | (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ (ชั่วคราว) |

**ตรวจรายงานการประชุมถูกต้องแล้ว**

|  |  |
| --- | --- |
| (ลงชื่อ)) -สุขใส ประธานกรรมการ | (ลงชื่อ) อธิพัฒน์ วงศ์กูล กรรมการ |
| (นายโกศล ศรีสุขใส) | (นายอธิพัฒน์ วงศ์กูล) |
|  |  |

|  |
| --- |
| (ลงชื่อ) ชัยทัศน์ ชัยอินชะ กรรมการ |
| (นายชัยทัศน์ ชัยอินชะ) |
|  |

สภาองค์การบริหารส่วนตำบลทุ่งใหญ่ ได้รับรองรายงานการประชุมสภาฯ สมัยวิสามัญ สมัยที่ 1 ประจำปี พ.ศ. 2561 ครั้งที่ 1 เมื่อวันที่ 9 เมษายน 2561 ในคราวการประชุมสภา สมัยสามัญ สมัยที่ 2 เมื่อวันที่ พฤษภาคม 2561 ครั้งที่ 1

(ลงชื่อ) นายดุสิต เยาวนาจารย์

(นายดุสิต เยาวนาจารย์)

ประธานสภาองค์การบริหารส่วนตำบลทุ่งใหญ่